विकिलीक्स को हर सप्ताह 5 लाख यूरो का नुकसान : असांजे  
असांजे ने कहा है कि जब से अमेरिकी गोपनीय दस्तावेज जारी किए गए हैं तब से उसे हर सप्ताह करीब 5 लाख यूरो का नुकसान हो रहा है।
विकिलीक्स के संस्थापक जुलिअन असांजे ने कहा है कि जब से अमेरिकी गोपनीय दस्तावेज जारी किए गए हैं तब से उसे हर सप्ताह करीब 5 लाख यूरो का नुकसान हो रहा है।  वेबसाइट पर गोपनीय दस्तावजे जारी होने के बाद उन पर दिए गए दबाव के बारे में पूछे जाने पर असांजे ने स्विस समाचारपत्र ट्रिब्यून दे जिनेवे और 24 हेयुरेस को दिए साक्षात्कार में कहा, निजी राय में ऐसा नहीं है। इसके विपरीत इस दबाव की वजह से मेरी प्रतिबद्धता और मजबूत हुई है। उन्होंने कहा कि लेकिन वित्तीय नजरिए से यह मामला अलग है। असांजे ने कहा, जब से हमने अमेरिकी गोपनीय दस्तावेज जारी किए हैं तब से हर सप्ताह 600,000 फ्रैंक :481,068 यूरो, 620,053 अमेरिकी डॉलर: का नुकसान हो रहा है। कारोबार को चलाने के लिए हमें इस पैसे को वापस प्राप्त करने का रास्ता तलाशना होगा।